最早鉛心筆1822年喺英國發明，中間經過無數改良。之不過現代流行嘅鉛心筆，係日本早川金屬工業創辦人早川徳次1915年開始發明，改過無數次後，支筆以Ever-Ready Sharp Pencil，即係鉛心永遠都咁尖嘅鉛筆為名。因為日本呢間因為賣鉛心筆，間公司賺到錢，所以索性公司名改做Sharp（香港名聲普，普通常讀寶），即係尖咁解。因為咁，日本同韓國就叫鉛心筆做Sharp Pencil（日文シャープペンシル）。同時間，美國人Charles R. Keeran亦都差唔多時做出現代鉛心筆雛形，兩人嘅發明，就係現代鉛心筆嘅開端。